
24-TA-340: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 2.1.2. specifiskā atbalsta mērķa "Atjaunojamo energoresursu enerģijas veicināšana - biometāns" īstenošanas noteikumi

	1.
	Noteikumu projekts
13. Sabiedrībai "Altum" ir tiesības bez maksas pieprasīt un atbilstoši normatīvajiem aktiem saņemt informāciju no valsts informācijas sistēmām tādā apjomā, kāds nepieciešams 2.1.2. pasākuma īstenošanai un atbalsta sniegšanai šo noteikumu ietvaros. Lai nodrošinātu pieeju datiem, sabiedrība "Altum", ja nepieciešams, slēdz vienošanos ar attiecīgo valsts informācijas sistēmas turētāju.
	Priekšlikums
Aicinām precizēt noteikumu projekta 13. punktu un ietvert tajā korektu atsauci uz normatīvajiem aktiem noteiktā jomā, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 137. punktu.
 
Piedāvātā redakcija
-
	Linda Bernāne (TM)

	2.
	Noteikumu projekts
31. Pēc atbalsta projekta īstenošanas komersants ir ieguvis īpašumtiesības uz konkrēto īpašumu vai nekustamā īpašuma objektu, kurā plānots veikt ieguldījumus; iekārtām, kuras tiks uzstādītas atbalsta projekta ietvaros; kā arī uz atbalsta projekta ietvaros iegādāto transportēšanas komplektu (ja attiecināms).
	Priekšlikums
Noteikumu projekta 31. punktā noteikts, ka pēc atbalsta projekta īstenošanas komersantam jāiegūst īpašumtiesības uz konkrēto īpašumu vai nekustamā īpašuma objektu, kurā plānots veikt ieguldījumus, kā arī uz iekārtām un transportēšanas komplektu, kas iegādāti atbalsta projekta ietvaros.
Tomēr anotācijā nav pamatots, kāpēc konkrētajam īpašumam vai nekustamā īpašuma objektam obligāti jābūt komersanta īpašumā. Netiek sniegts skaidrojums, kāpēc izslēgta iespēja izmantot ilgtermiņa nomu, kas dažādos gadījumos varētu būt finansiāli vai saimnieciski izdevīgāka alternatīva, vienlaikus nodrošinot atbalsta projekta mērķu ilgtspēju.
Lūdzam sniegt pamatojumu šādai prasībai vai izvērtēt iespēju grozīt punktu, paredzot, ka īpašuma vietā var tikt atzīta arī ilgtermiņa noma, ja tā atbilst projekta īstenošanas mērķiem un ilgtermiņā nodrošina saimniecisko aktivitāšu turpināšanu.

-

